CELEX: 32010R0865
Language: bg
Date: 2010-09-29 00:00:00
Title: Регламент (ЕС) № 865/2010 на Комисията от 29 септември 2010 година относно определянето на минималната продажна цена на масло за 7-ата индивидуална покана за търг в рамките на тръжната процедура, открита с Регламент (ЕС) № 446/2010

30.9.2010   
            
            
               BG
            
            
               Официален вестник на Европейския съюз
            
            
               L 256/19
            
         РЕГЛАМЕНТ (ЕС) № 865/2010 НА КОМИСИЯТА
   от 29 септември 2010 година
   относно определянето на минималната продажна цена на масло за 7-ата индивидуална покана за търг в рамките на тръжната процедура, открита с Регламент (ЕС) № 446/2010
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 43, буква й) във връзка с член 4 от него,
   като има предвид, че:
   
               (1)
            
            
               С Регламент (ЕС) № 446/2010 на Комисията (2) беше открита продажбата на масло в Европейския съюз с тръжна процедура съгласно условията, предвидени в Регламент (ЕС) № 1272/2009 на Комисията от 11 декември 2009 г. за определяне на подробни правила за прилагането на Регламент (ЕО) № 1234/2007 на Съвета по отношение на интервенцията на пазара на масло (3).
            
         
               (2)
            
            
               В зависимост от офертите, получени за индивидуалните покани за търг, Комисията следва да определи минимална продажна цена или да реши да не определя минимална продажна цена в съответствие с член 46, параграф 1 от Регламент (ЕС) № 1272/2009.
            
         
               (3)
            
            
               Предвид офертите, получени за 7-ата индивидуална покана за търг, следва да се определи минимална продажна цена за маслото, складирано във Франция, поради твърде малкото количество, складирано в тази държава-членка. За маслото, складирано в останалите държави-членки, не следва да се определя минимална продажна цена.
            
         
               (4)
            
            
               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   За целите на 7-ата индивидуална покана за търг за продажба на масло в рамките на тръжната процедура, открита с Регламент (ЕС) № 446/2010, за която крайната дата за подаване на оферти изтече на 21 септември 2010 година, минималната продажна цена на маслото, складирано във Франция, е 356,00 EUR за 100 kg.
   В рамката на настоящата индивидуална покана за търг не се определя минимална продажна цена за маслото, складирано в останалите държави-членки.
   Член 2
   Настоящият регламент влиза в сила на 30 септември 2010 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 29 септември 2010 година.
      
         
            За Комисията, от името на председателя,
         Jean-Luc DEMARTY
         
            Генерален директор на Генерална дирекция „Земеделие и развитие на селските райони“
         
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 126, 22.5.2010 г., стр. 17.
   
      (3)  ОВ L 349, 29.12.2009 г., стр. 1.